Решение на Общия съд от 29 май 2024 г. — Полша/Комисия
(Дела T-200/22 и Т-314/22)1
(Околна среда — Дейности по добив на лигнитни въглища в открит рудник — Рудник за лигнитни въглища Туров (Полша) — Институционално право — Неизпълнение на определение на Съда, с което се постановява разпореждане — Периодична имуществена санкция — Събиране на вземания чрез прихващане — Член 101, параграф 1 и член 102 от Регламент (ЕС, Евратом) 2018/1046 — Заличаване на делото в главното производство — Липсата на обратно действие по отношение на постановените временни мерки — Задължение за мотивиране)
Език на производството: полски
Страни
Жалбоподател: Република Полша (представител: B. Majczyna)
Ответник: Европейска комисия (представители: J. Estrada de Solà, O. Verheecke и K. Herrmann)
Предмет
С жалбите си на основание член 263 ДФЕС Република Полша иска по дело T-200/22 да бъдат отменени решенията на Европейската комисия от 7 и 8 февруари 2022 г., 16 и 31 март 2022 г., а по дело T-314/22 — решението на Комисията от 16 май 2022 г., с които Комисията е събрала чрез прихващане дължимите от нея суми като дневна периодична имуществена санкция, наложена от заместник-председателя на Съда в определение от 20 септември 2021 г., Чешка република/Полша (C-121/21 R, EU:C:2021:752), за периодите от 20 септември 2021 г. до 17 януари 2022 г., от една страна, и от 18 януари 2022 г. до 3 февруари 2022 г., от друга страна
Диспозитив
Съединява дела T-200/22 и T-314/22 за целите на съдебното решение.
Отхвърля жалбите.
Осъжда Република Полша да заплати съдебните разноски.
____________
1     ОВ C 237, 20.6.2022 г.